Αιτιολογικές προτάσεις

Αιτιολογική είναι η πρόταση με την οποία εκφράζουμε την αιτία για την οποία γίνεται κάτι ή δικαιολογούμε την άποψή μας.

Εισάγονται με τους αιτιολογικούς συνδέσμους : γιατί, επειδή, διότι, αφού, καθώς, αλλά και με λέξεις ή φράσεις: μια και, μια που, κ.λ.π.

Η αιτιολογική πρόταση είναι εξαρτημένη και την χωρίζουμε από την κύρια πρόταση με κόμμα.

π.χ. Η Μαρία δεν έφαγε το φαγητό της**,** γιατί ήταν άρρωστη.

 Αφού η μέρα ήταν ηλιόλουστη**,** πήγαμε βόλτα στο πάρκο.

Εργασίες

1. Συμπλήρωσε τις πιο κάτω κύριες προτάσεις με αιτιολογικές έτσι που να βγαίνει νόημα.
* Με το Γιώργο κάνουμε παρέα, επειδή μας αρέσουν τα ίδια ηλεκτρονικά παιχνίδια.
* Χθες το σχολείο ήταν κλειστό, αφού ήταν η γιορτή των Τριών Ιεραρχών.
* Θέλω να υιοθετήσω ένα σκυλάκι, γιατί μου αρέσουν πολύ τα ζώα.
* Δεν θα πάω σήμερα δουλειά, διότι έχω πονόδοντο.
* Πήρα άριστα στο διαγώνισμα, μια και διάβασα πάρα πολύ.
* Άλλαξα ρούχα, μια που θα πάμε στο πάρτι γενεθλίων.
1. Υπογράμμισε τις αιτιολογικές προτάσεις, όπως το παράδειγμα.
* Ήρθα σπίτι, γιατί αρρώστησα.
* Ζήτησα οδηγίες, διότι χάθηκα.
* Επειδή η ταινία ήταν ανιαρή, με πήρε ο ύπνος.
* Δεν κάναμε μαθηματικά, μια και έλειπε ο δάσκαλός μας.
* Σκοτεινιάζει γρήγορα, αφού είναι χειμώνας.
* Θα σου αγοράσω ένα δώρο, καθώς είναι τα γενέθλιά σου.